CELEX: 32015R0537
Language: hr
Date: 2015-03-31 00:00:00
Title: Uredba Komisije (EU) 2015/537 оd 31. ožujka 2015. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe aluminijskih lakova cochineal , carminic acid , karmin (E 120) u hrani za posebne medicinske potrebe  Tekst značajan za EGP

1.4.2015   
            
            
               HR
            
            
               Službeni list Europske unije
            
            
               L 88/1
            
         UREDBA KOMISIJE (EU) 2015/537
   оd 31. ožujka 2015.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe aluminijskih lakova cochineal, carminic acid, karmin (E 120) u hrani za posebne medicinske potrebe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Popis prehrambenih aditiva Unije može se na inicijativu Komisije ili na temelju zahtjeva ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2).
            
         
               (3)
            
            
               Europska agencija za sigurnost hrane („Agencija”) u svojem je mišljenju od 22. svibnja 2008. (3) preporučila sniženje prihvatljivog tjednog unosa za aluminij na 1 mg/kg tjelesne težine tjedno. Osim toga, Agencija je smatrala da je revidirani prihvatljivi tjedni unos za potrošače koji konzumiraju velike količine, a posebno za djecu, u znatnom dijelu Unije općenito premašen. Kako bi se osiguralo da se revidirani prihvatljivi tjedni unos ne premaši, uvjeti uporabe i razine uporabe za prehrambene aditive koji sadržavaju aluminij, uključujući aluminijske lakove, izmijenjeni su Uredbom Komisije (EU) br. 380/2012 (4).
            
         
               (4)
            
            
               Uredbom (EU) br. 380/2012 predviđeno je da aluminijski lakovi pripremljeni od svih bojila koja su navedena u tablici 1. dijela B Priloga II. Uredbi (EZ) br. 1333/2008 budu odobreni do 31. srpnja 2014. Od 1. kolovoza 2014. odobreni su samo aluminijski lakovi pripremljeni od bojila navedenih u tablici 3. dijela A Priloga II. Uredbi (EZ) br. 1333/2008 i to samo u onim kategorijama hrane za koje su u dijelu E tog Priloga izričito navedene odredbe o najvećim dopuštenim količinama aluminija iz lakova.
            
         
               (5)
            
            
               Zahtjev za proširenjem uporabe aluminijskih lakova cochineal, carminic acid, karmin (E 120) u hrani za posebne medicinske potrebe podnesen je 30. listopada 2013. i stavljen je na raspolaganje državama članicama u skladu s člankom 4. Uredbe (EZ) br. 1331/2008. Predmet tog zahtjeva određivanje je maksimalne razine aluminija koji potječe od aluminijskih lakova cochineal, carminic acid, karmin u toj hrani. Proširenje uporabe zatraženo je u pogledu hrane za posebne medicinske potrebe koja nije namijenjena dojenčadi i maloj djeci. Tijekom razmatranja zahtjeva posebna pozornost posvećena je mogućoj izloženosti aluminiju kako se ne bi dovela u pitanje Uredba (EU) br. 380/2012.
            
         
               (6)
            
            
               U aluminijskim lakovnim bojilima boja je netopljiva i djeluje drugačije u odnosu na istovrijednu boju (npr. poboljšana postojanost na svjetlost, pH i toplinu, pri čemu se sprečava blijeđenje bojila i dobivaju različite nijanse bojila u odnosu na boje) zbog čega je oblik laka prikladan za određene posebne tehničke namjene. Aluminijski lakovi cochineal, carminic acid, karmin prikladni su za ispunjenje tehnološke potrebe tekuće termički obrađene hrane za posebne medicinske potrebe.
            
         
               (7)
            
            
               Hrana za posebne medicinske potrebe definirana je u Uredbi Komisije 1999/21/EZ (5) skupina hrane za posebne prehrambene potrebe koja je posebno pripremljena ili posebnoga sastava, a namijenjena je za dijetalnu prehranu bolesnika te se mora konzumirati pod liječničkim nadzorom. Ona je namijenjena za potpunu ili djelomičnu prehranu bolesnika s ograničenom, oslabljenom ili poremećenom mogućnošću konzumiranja, probave, apsorpcije, metaboliziranja ili izlučivanja uobičajene hrane, nekih hranjivih tvari koje ta hrana sadrži ili metabolita, zatim za bolesnike s posebnim medicinskim zahtjevima koji se ne mogu podmiriti izmjenom prehrane uobičajenog sastava, hranom za posebne prehrambene potrebe ili njihovom kombinacijom.
            
         
               (8)
            
            
               Uzimajući u obzir podatke o potrošnji hrane za posebne medicinske potrebe iz sveobuhvatne baze podataka EFSA-e o europskoj potrošnji hrane (6) i uz pretpostavku da će se maksimalna razina aluminija zadržati na 3 mg/kg, izloženost aluminiju u toj hrani i dalje je znatno ispod prihvatljivog tjednog unosa, tj. 1 mg/kg tjelesne težine tjedno, i za odrasle osobe i za djecu. Stoga, budući da bi izloženost aluminiju iz drugih prehrambenih izvora bila ograničena, posebno u slučaju potpune prehrane, ne očekuje se da će se prihvatljivi tjedni unos premašiti u slučaju bolesnika koji konzumiraju hranu za posebne medicinske potrebe.
            
         
               (9)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Agencije kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008 ako postoji mogućnost da se takvim ažuriranjem utječe na zdravlje ljudi. Budući da se proširenje uporabe aluminijskih lakova cochineal, carminic acid, karmin smatra ažuriranjem tog popisa koje neće imati utjecaj na zdravlje ljudi, Komisija ne mora tražiti mišljenje Agencije.
            
         
               (10)
            
            
               Prilog II. Uredbi (EZ) br. 1333/2008 stoga bi trebalo na odgovarajući način izmijeniti.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. ožujka 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  Znanstveno mišljenje Odbora za prehrambene aditive, arome, pomoćne tvari u procesu proizvodnje i predmete koji dolaze u neposredan dodir s hranom (AFC) o sigurnosti aluminija koji se unosi hranom (EFSA Journal (2008.) 754., str. 1.).
   
      (4)  Uredba Komisije (EU) br. 380/2012 od 3. svibnja 2012. o izmjeni Priloga II. Uredbi (EZ) br. 1333/2008 Europskog parlamenta i Vijeća u odnosu na uvjete uporabe i uporabnih količina za prehrambene aditive koji sadrže aluminij (SL L 119, 4.5.2012., str. 14.).
   
      (5)  Direktiva Komisije 1999/21/EZ od 25. ožujka 1999. o hrani za posebne medicinske potrebe (SL L 91, 7.4.1999., str. 29.).
   
      (6)  http://www.efsa.europa.eu/en/datexfoodcdb/datexfooddb.htm
   
      PRILOG
      Dio E Priloga II. Uredbi (EZ) br. 1333/2008 mijenja se kako slijedi:
      
                  1.
               
               
                  u kategoriji hrane 13.2. Hrana za posebne medicinske potrebe kako je definirana Direktivom 1999/21/EZ (osim proizvoda iz kategorije hrane 13.1.5.) unos za skupinu III. zamjenjuje se sljedećim:
                  
                               
                           
                           
                              „Skupina III.
                           
                           
                              Bojila s kombiniranim najvećim dopuštenim količinama
                           
                           
                              50
                           
                           
                              (88)”
                           
                           
                               
                           
                        
            
                  2.
               
               
                  u kategoriji hrane 13.2. Hrana za posebne medicinske potrebe kako je definirana Direktivom 1999/21/EZ (osim proizvoda iz kategorije hrane 13.1.5.) dodaje se sljedeća bilješka:
                  
                               
                           
                           
                               
                           
                           
                              
                                          „(88)
                                       
                                       
                                          :
                                       
                                       
                                          Najveća dopuštena količina za aluminij koji potječe od aluminijskih lakova cochineal, carminic acid, karmin (E 120) iznosi 3 mg/kg samo u tekućim termički obrađenim proizvodima. Drugi aluminijski lakovi nisu dopušteni. Za potrebe članka 22. stavka 1. točke (g) Uredbe (EZ) br. 1333/2008, ta se vrijednost primjenjuje od 1. veljače 2013.”